વિસ્તારના ત્રણ મોટા ડેમો ઉકાઈ, કરજણ અને સરદાર સરોવરમાંથી નાના ડેમોને પાણી પહોંચાડાય અને નહેરની એક ચેનલ ગોઠવી ડેમોની સપાટી જાળવવામાં આવે તો પાણીની કાયમી સમસ્યાનો અંત આવી શકે. જોકે ખેડૂતો પ્રત્યે સરકારની નીરસતા અને ઔદ્યોગિક એકમો પ્રત્યેની પ્રીતિના કારણે આ વિસ્તારની પાણીની સમસ્યા હલ થતી નથી. આ મુદ્દે આદિવાસી આગેવાનોએ હાઈકોર્ટનાં દ્વાર ખટખટાવતા ચાર વર્ષ અગાઉ જ હાઈકોર્ટે ગુજરાત સરકારને ૬ મહિનામાં આ અંગેનું કાર્ય શરૂ કરીને ૭ વર્ષમાં આ સમસ્યા ઉકેલવા કહ્યું હતું. જોકે કોર્ટના આદેશને સરકાર ઘોળીને પી ગઈ હોય તેમ હજુ સુધી આ અંગે કોઈ કામગીરી શરૂ કરવામાં આવી નથી.